Diari Oficial de la Generalitat Valenciana


Sumari del DOGV 4320, del 23-08-2002 (2002/9198)

Informació pública de la suspensió del tràmit de la proposta per al desenvolupament de la unitat d'execució P.20 de SUB/P del Pla General d'Ordenació Urbana d'Alcalà de Xivert.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4320

Data del DOGV
:   23-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9198


Organisme emissor
:   Ajuntament d'Alcalà de Xivert

Tipus de document
:   Anunci

Informació pública de la suspensió del tràmit de la proposta per al desenvolupament de la unitat d'execució P.20 de SUB/P del Pla General d'Ordenació Urbana d'Alcalà de Xivert. [2002/Q9198]
  
Vist que en data 29 de juliol de 2002, registre d'entrada número 4.761, Jesús Duarte Gallego, en representació de l'Agrupació d'Interés Urbanístic P.20 d'Alcossebre, ha presentat l'alternativa tècnica per al desenvolupament urbanístic de la unitat d'execució número P.20 del Pla General d'Ordenació Urbana d'Alcalà de Xivert.
  
1. Vist que amb caràcter previ a la presentació de l'alternativa a què es fa referència, es troba ja en tràmit en este ajuntament la documentació corresponent per al desenvolupament d'unitats i sectors de SUB-P i SUB-NP del Pla General d'Ordenació Urbana d'Alcalà de Xivert.
  
2. Amb el desenvolupament dels programes presentats fins al dia d'avui a l'ajuntament s'uniran la pràctica totalitat de les infraestructures que transcorren a la franja costera des del límit nord al sud del sòl urbà o urbanitzable amb una profunditat raonable a la zona que va des del barranc d'Estopet a Cala Blanca i en la seua totalitat a la resta sud.
  
3. Vist que el ritme de programació del sòl a la costa d'este municipi aconsella que s'adopten per este ajuntament mesures de creixement ordenat considerant com a preferent la gestió, control i desenvolupament dels programes ja admesos a tràmit i d'execució en sòl urbanitzable detallat i, per consegüent, la consolidació de sòl més proper al nucli urbà.
  
4. Atés que la programació de la unitat d'execució UE P.20 com a sòl urbanitzable detallat i per la seua ubicació dins del disseny dels vials estructurals fixats al Pla General d'Ordenació Urbana d'Alcalà de Xivert a la costa, i la seua connexió amb els trams urbans tant preexistents com en actual tràmit d'execució, podria ser considerada, després de l'estudi i justificació de priorització en la programació de sòl que esta corporació es proposa realitzar, com d'interés municipal.
  
5. Atés que la tramitació del present procediment s'ha iniciat per la via simplificada de l'article 48 de la Llei Reguladora de l'Activitat Urbanística, segons es fa constar en l'escrit de data 29 de juliol de 2002.
  
6. Atés que no es convenient en el moment actual que la infraestructura organitzativa i tècnica municipal assumisca la tramitació de nous expedients de programació de sòl sense que prèviament es realitze l'estudi indicat i justificació de prioritzacions per part de la corporació.
  
7. Atés que no obstant la facultat de tramitació per via del procediment simplificat que l'article 48 de la Llei Reguladora de l'Activitat Urbanística brinda als particulars, correspon a l'administració la definició de la política urbanística dins de la qual s'inclou el ritme de programació del sòl, de conformitat amb l'establit en el mateix text legal en l'article 2.
  
Mitjançant el present, resolc:
  
1. Suspendre el tràmit d'informació pública de la proposta de programació presentada per l'Agrupació d'Interés Urbanístic P.20 d'Alcossebre, representada per Jesús Duarte Gallego, per al desenvolupament de la UE P.20 fins que per esta corporació s'elabore un estudi de priorització i justificació en la programació del sòl urbanitzable.
  
2. Donar trasllat del present a l'Agrupació d'Interés Urbanístic P.20 d'Alcossebre, representada per Jesús Duarte Gallego, perquè per esta es paralitze la tramitació iniciada per la via de l'article 48 de la Llei Reguladora de l'Activitat Urbanística.
  
3. Declarar el present acte com a un acte de tràmit que no posa fi a la via administrativa.